CELEX: 62016CN0081
Language: el
Date: 2016-02-12 00:00:00
Title: Υπόθεση C-81/16 P: Αναίρεση που άσκησε στις 12 Φεβρουαρίου 2016 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πέμπτο τμήμα) στις 26 Νοεμβρίου 2015 στην υπόθεση T-461/13, Ισπανία κατά Επιτροπής

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/21
            
         Αναίρεση που άσκησε στις 12 Φεβρουαρίου 2016 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (πέμπτο τμήμα) στις 26 Νοεμβρίου 2015 στην υπόθεση T-461/13, Ισπανία κατά Επιτροπής
   (Υπόθεση C-81/16 P)
   (2016/C 118/22)
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: A. Rubio González)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Το αναιρεσείον ζητεί από το Δικαστήριο:
   
               —
            
            
               Να γίνει δεκτή η αίτηση αναιρέσεως και να αναιρεθεί η απόφαση του Γενικού Δικαστηρίου της 26ης Νοεμβρίου 2015, στην υπόθεση T-461/13, Βασίλειο της Ισπανίας κατά Ευρωπαϊκής Επιτροπής.
            
         
               —
            
            
               Να ακυρωθεί η απόφαση 2014/489/ΕΕ (1) της Επιτροπής, της 19ης Ιουνίου 2013, σχετικά με την κρατική ενίσχυση SA.28599 [C 23/2010 (πρώην NN 36/010, πρώην CP 163/2009)] που έχει χορηγηθεί από το Βασίλειο της Ισπανίας για την ανάπτυξη της επίγειας ψηφιακής τηλεόρασης σε απομακρυσμένες και λιγότερο αστικοποιημένες περιοχές (εκτός της Καστίλλης-Λα Μάντσα).
            
         
               —
            
            
               Να καταδικασθεί στα δικαστικά έξοδα η αντίδικος κατ’ αναίρεση.
            
         
      Λόγοι αναιρέσεως και κύρια επιχειρήματα
   
   
      Πλάνη περί το δίκαιο κατά τον έλεγχο των κρατών μελών όσον αφορά τον προσδιορισμό και την εφαρμογή υπηρεσίας γενικού οικονομικού συμφέροντος. Όσον αφορά το πρώτο κριτήριο της Altmark (2), το Γενικό Δικαστήριο δεν εξακρίβωσε κατά πόσον η Επιτροπή έλαβε υπόψη όλα τα κρίσιμα στοιχεία κατά την αξιολόγηση του ορισμού της δημόσιας υπηρεσίας. Επίσης το Γενικό Δικαστήριο δεν συνεκτίμησε όλα τα κρίσιμα στοιχεία προκειμένου να ελέγξει αν πληρούνταν η τέταρτη προϋπόθεση της Altmark. Για τον λόγο αυτό, παραγνώρισε το εύρος της διακριτικής ευχέρειας που διαθέτουν τα κράτη μέλη κατά την οργάνωση των δημόσιων υπηρεσιών τους.
   
      Πλάνη περί το δίκαιο κατά τον δικαστικό έλεγχο της συμβατότητας της ενισχύσεως. Πρώτον, το Γενικό Δικαστήριο παρέλειψε να ελέγξει την ακρίβεια των πραγματικών περιστατικών στα οποία βάσισε η Επιτροπή την ανάλυσή της. Επιπλέον, στην απόφαση της Επιτροπής δεν εξακριβώθηκε η αξιοπιστία, η συνοχή και η λυσιτέλεια των δεδομένων στα οποία βασίσθηκε η Επιτροπή. Τέλος, το Γενικό Δικαστήριο δεν έλεγξε το κύρος συμπερασμάτων τα οποία συνήγαγε η Επιτροπή.
   
      (1)  ΕΕ L 217, σ. 52.
   
      (2)  EU:C:2003:415